# Eksamensoplæg i programmering B for 3d2 – 2021-2023

I læreplanen for Programmering B (2017 reform) står følgende om eksamensprojektet:

* I skal som udgangspunkt arbejde i grupper af 2 eller 3 elever under eksamensprojektet, men der kan gives dispensation til at arbejde alene.
* Inden I starter på jeres eksamensprojekt, skal I skrive og aflevere (på Lectio) en eksamensprojektbeskrivelse hvori I beskriver følgende:   
  Emnet, formål med jeres eksamensprojekt f.eks. hvis I har en problemstilling som I ønsker at løse, samt hvad I forventer omfanget af jeres projekt bliver (lille, mellem el. stort program). – *VIGTIGT eksamensprojektet skal godkendes af læreren (se længere ned).*
* I har 20 timers uddannelsestid på skole til jeres eksamensprojekt og at målet med projektet er at I producerer følgende:  
  + Et produkt - i form af et program - som kan køres af læreren og censor uden div. installationer
  + En synopsis på 5 til 8 normalsider som beskriver udviklingsprocessen af det færdige produkt (se særligt dokument omk. krav til synopsis)
* Ovenstående synopsis samt en fortegnelse over projektbeskrivelserne sendes til censor inden eksamen

**Fra skolens side lægges der vægt på** at I vælger et eksamensprojekt, der kan være med til at bidrage til jeres forståelse af faget, progression i faget, og hvordan programmering kan bruges i sammenhæng med andre fag f.eks. matematik eller naturvidenskabelige fag og sammen hæve niveauet af læring.

## Projektgodkendelse

Eksamensprojektbeskrivelsen skal have et omfang der gør det muligt for læreren at vurdere dels sværhedsgraden af jeres projekt og dels omfanget. Hvis en af disse vurderes til ikke at være på et fornuftigt niveau, skal beskrivelsen justeres indtil det er tilfældet. Endvidere skal det fremgå hvilke fokuspunkter den enkelte elev har under projektet. Når disse krav er opfyldt, vil læreren godkende beskrivelsen (medmindre målet med projektet vurderes at være uegnet).

**Logbog**

Under eksamensprojektet skal der dagligt føres logbog hvilket omfatter en personlig logbog samt en fælles logbog/tidsplan som alle deltagere i gruppen har adgang til og som beskriver hvilke opgaver de enkelte elever har lavet og evt. planer for hvad der skal laves næste gang eller til næste gang. Det er op til gruppen/gruppemedlemmerne selv at sørge for at føre disse logbøger så der bør regelmæssigt afsættes tid af til dette.   
  
Fra lærernes ”vejledning til programmering B”:

*”Den enkelte elev dokumenterer løbende sin faglige udvikling i en logbog. Dokumentationen i log-bogen kan have form af f.eks. programmer, noter, synopser, programbeskrivelser og flowcharts.”*

**Overordnet tidsplan for eksamensprojektperioden**

Vi starter selve projektet fredag d. 3/2 så I har også tirsdag d. 31/1 til at få skrevet en projektbeskrivelse og få den godkendt. Efter planen vil vi være færdig lige efter påskeferien i starten/midt april. En nærmere afleveringsdag vil blive meldt ud senere.

## Aflevering af eksamensprojekt

Projektet afleveres individuelt pr. elev på Lectio som ÉN zip eller rar fil der indeholder:

Eksekverbart program  
En synopsis hvor kildekoden er vedlagt som bilag  
En personlig logbog. 4  
  
**Afleveringsfristen** er skarp hvilket betyder at hvis man afleverer for sent, vil/skal skole overveje om man kan komme til eksamen ved at der gives dispensation. Undgå denne situation og aflever løbende det I laver så der ligger noget til bedømmelse uanset hvad.